**ΘΕΜΕΛΙΩΔΗΣ ΑΡΧΕΣ ΤΟΥ AFRIKABURN**

**ΚΟΙΝΗ ΠΡΟΣΠΑΘΕΙΑ**

Η κοινότητά μας πιστεύει στη δημιουργική συμμετοχή και συνεργασία. Προσπαθούμε να δημιουργήσουμε, να προωθήσουμε και να προστατεύσουμε τα κοινωνικά δίκτυα, τους δημόσιους χώρους, τα έργα τέχνης και τις μεθόδους επικοινωνίας που υποστηρίζουν μια τέτοια αλληλεπίδραση.

**ΣΥΜΜΕΤΟΧΗ**

Η κοινότητά μας πρεσβεύεται από μια ριζικά συμμετοχική ηθική. Πιστεύουμε ότι η μετασχηματιστικές αλλαγές, είτε στο άτομο είτε στην κοινωνία, μπορούν να συμβούν μόνο μέσω μιας βαθιάς προσωπικής συμμετοχής. Η ίδια ύπαρξη μας πετυχαίνεται μέσα από τις πράξεις μας. Όλοι είναι καλεσμένοι να συμμετάσχουν στην εργασία και στο παιχνίδι. Κάνουμε τον κόσμο μας πραγματικότητα μέσω των πράξεων που ανοίγουν την καρδιά μας σε νέες εμπειρίες.

**ΚΟΙΝΩΝΙΚΗ ΥΠΕΥΘΥΝΟΤΗΤΑ**

Υποστηρίζουμε θερμά την κοινωνία των πολιτών. Τα μέλη της κοινότητας μας διοργανώνουν εκδηλώσεις και αναλαμβάνουν την ευθύνη για τη γενική ευημερία και την επικοινωνία των γενικών κανόνων στους συμμετέχοντες. Έχουν επίσης την ευθύνη για τη διεξαγωγή εκδηλώσεων σύμφωνα με την εθνική και τοπική νομοθεσία.

**ΑΜΕΣΟΤΗΤΑ**

Η αξία της άμεσης εμπειρίας, είναι από πολλές απόψεις, ο σημαντικότερος θεμέλιος λίθος της κουλτούρα μας. Στόχος μας είναι να ξεπεράσουμε τα εμπόδια ανάμεσα σε μας και την κατανόηση του εσωτερικού μας κόσμου, την πραγματικότητα γύρω μας, τη συμμετοχή στην κοινωνία και την επαφή με έναν φυσικό κόσμο που υπερβαίνει τις ανθρώπινες δυνάμεις. Καμία ιδέα δεν μπορεί να υποκαταστήσει αυτήν την εμπειρία.

**ΑΠΟ-ΕΜΠΟΡΕΥΜΑΤΟΠΟΙΗΣΗ**

Στην προσπάθεια μας να διατηρήσουμε το πνεύμα της προσφοράς, η κοινότητά μας επιδιώκει να δημιουργήσει ένα κοινωνικό περιβάλλον ανεπηρέαστο από εμπορικές χορηγίες, συναλλαγές ή διαφημίσεις. Είμαστε έτοιμοι να προστατέψουμε την κουλτούρα μας από μια τέτοια εκμετάλλευση. Μέσα από την συμμετοχική εμπειρία αντιστεκόμαστε στο πνεύμα του καταναλωτισμού.

**ΔΩΡΟ**

Είμαστε αφιερωμένοι στο πνεύμα της προσφοράς και του δώρου. Η αξία ενός δώρου είναι ανεκτίμητη. Το δώρο δεν συνεπάγεται με επιστροφή ή αντάλλαγμα με κάτι ίδιας αξίας.

**ΔΕΝ ΑΦΗΝΟΥΜΕ ΙΧΝΗ**

Η κοινότητά μας σέβεται το περιβάλλον. Δέσμευση μας είναι να μην αφήνουμε κανένα φυσικό ίχνος των δραστηριοτήτων μας, όπου κι αν βρεθούμε. Κρατάμε τους εαυτούς μας καθαρούς και προσπαθούμε, όποτε είναι δυνατόν, να αφήσουμε το μέρος σε καλύτερη κατάσταση από όταν το βρήκαμε.

**ΡΙΖΙΚΗ ΕΝΣΩΜΑΤΩΣΗ**

Οποιοσδήποτε μπορεί να πάρει μέρος στο AfrikaBurn. Καλωσορίζουμε και σεβόμαστε κάθε ξένο. Δεν υπάρχουν προϋποθέσεις για συμμετοχή στην κοινότητά μας. Αυτό σημαίνει ότι καθένας ή καθεμία μπορεί να συμμετάσχει στις δραστηριότητες μας

**ΡΙΖΙΚΗ ΑΥΤΑΡΚΕΙΑ**

Το AfrikaBurn ενθαρρύνει κάθε άτομο να ανακαλύψει, να εξασκήσει και να βασιστεί στους εσωτερικούς του πόρους.

**ΡΙΖΟΣΠΑΣΤΙΚΗ ΑΥΤΟΕΚΦΡΑΣΗ**

Η ριζοσπαστική αυτοέκφραση προκύπτει μέσα από τα μοναδικά χαρίσματα κάθε ατόμου. Κανένας άλλος, εκτός από το ίδιο το άτομο ή μια ομάδα σε πνεύμα συνεργασίας, δεν μπορεί να καθορίσει το περιεχόμενό αυτής της έκφρασης. Προσφέρεται ως δώρο σε άλλους, έχοντας πάντα κατά νου ότι ο δότης πρέπει να σέβεται τα δικαιώματα και τις ελευθερίες του παραλήπτη.

**ΚΑΘΕΝΑΣ ΔΙΔΑΣΚΕΙ ΕΝΑΝ**

Ως αυτοδύναμη κοινότητα, πιστεύουμε ότι η ευθύνη για τη διάδοση των αρχών του πολιτισμού μας ανήκει στον καθένα από εμάς ξεχωριστά. Όλοι μας είμαστε θεματοφύλακες της κουλτούρας μας – και όταν παρουσιάζεται η ευκαιρία, προσπαθούμε να μεταδώσουμε αυτή τη γνώση.